Budget 2019-20 Live Updates: मोदी सरकार का दूसरा सबसे बड़ा दांव, 5 लाख रुपये तक सालाना सैलरी पर कोई टैक्स नहीं  
पीयूष गोयल को मिली है बजट पेश करने की जिम्मेदारी
अरुण जेटली हैं बीमार
मोदी सरकार का आखिरी बजट
आम चुनाव से पहले केन्द्र की नरेन्द्र मोदी सरकार पहले से चली आ रही परंपराओं का पालन करते हुए आज अंतरिम बजट (Budget 2019) पेश कर दिया है. केंद्रीय मंत्री पीयूष गोयल ने कहा कि उनकी सरकार ने कमरतोड़ महंगाई की कमर तोड़कर रख दी. करेगी. उन्होंने ​​बजट (Budget  2019) को पढ़़ते हुए कहा कि किसानों आय में बढ़ी है. वित्तीय घाटे पर लगाम लगाई है. राज्यों को ज्यादा पैसे गए. पीयूष गोयल ने कहा कि बहुत तेजी से बैंकिंग में सुधार हुआ है और बीते 5 सालों में बड़े पैमाने पर विदेशी निवेश आया है. बैकों के एनपीए की बात करते हुए कहा कि 3 लाख करोड़ के एनपीए की वापसी हुई है. बड़े कारोबारियों पर कर्ज वापस देने का दबाव बढ़ा है. उन्होंने कहा कि RERA से रियल एस्टेट में पारदर्शिता आई है. आर्थिक आरक्षण पर बात करते हुए कहा गोयल ने कहा कि देश के संसाधनों पर पहला हक गरीबों का है. इसके लिए 10 फीसदी आरक्षण गरीबों के लिए निश्चित किया गया है.  वहीं आयुष्मान योजना का जिक्र करते हुए कहा कि अब तक लगभग 10 लाख गरीबों का मुफ्त इलाज किया जा चुका है. इसके साथ ही गोयल ने कहा कि इस सरकार के कार्यकाल में 6 करोड़ एलपीजी कनेक्शन मुफ्त दिए गए हैं. इसके बाद केंद्रीय मंत्री ने ऐलान किया कि छोटे किसानों को हर साल 6 हजार रुपये प्रति वर्ष की मदद दी जाएगी. इसे सितंबर 2018 से लागू किया जाएगा. इससे 12 करोड़ किसानों को फायदा होगा.
नितिन गडकरी के मंत्रालय की महत्वकांक्षी योजना का जिक्र करते हुए गोयल ने कहा कि वाराणसी से बंगाल तक जलमार्ग की शुरुआत की गई है. उन्होंने कहा कि देश के ब्रॉडगेज नेटवर्क में सभी मानव रहित फाटक खत्म कर दिए गए हैं और देश में हवाई अड्डों की संख्या 100 के पार हो गई है और आम आदमी हवाई सफर कर रहा है. उन्होंने कहा कि 5 साल में 34 करोड़ जनधन खाते खोले गए. उन्होंने कहा कि 12 लाख करोड़ का टैक्स जमा किया गया है और रिटर्न फाइल करने वालों की तादात बढ़ी है. 9.85 करोड़ लोगों ने टैक्स भरा है. इसके साथ ही गोयल कहा कि घर खरीदने पर जीएसटी कम करने पर विचार किया जा रहा है. गोयल ने कहा कि अगले 8 साल में देश की अर्थव्यवस्था 10 ट्रिलियन तक पहुंचाने का लक्ष्य है. उन्होंने कहा कि छोटे कारोबार में तीन महीने में एक ही जीएसटी रिटर्न देने का प्रावधान किया गया है. इसके बाद पीयूष गोयल ने दूसरा सबसे बड़ा चुनावी ऐलान करते हुए कहा कि  5 लाख रुपये तक सालाना सैलरी पर टैक्स नहीं लगाने का ऐलान कर दिया.वहीं निवेश करने पर 6.5 लाख रुपये तक निवेश करने पर कोई टैक्स नहीं लगेगा. इस ऐलान के बाद से एनडीए सांसदों ने मोदी-मोदी के नारे लगाने शुरू कर दिया. वहीं 40 हजार के ब्याज पर अब टीडीएस नहीं काटने का ऐलान किया है. इसके साथ ही 40 हजार के बैंक ब्याज पर भी टीडीएस नहीं काटा जाएगा. इसके साथ ही मानक कटौती में छूट को 40 हजार से 50 हजार की छूट दी गई है. 
 
Manoj Sinha, Minister of State for Railways: The way the government has increased the investment in railways, from installing CCTV cameras to WiFi, I believe further investment in railways will certainly be increased. #Budget2019pic.twitter.com/hCxmn2rFpW
#Sensex up by 151.44 points, currently at 36,408.13. #Budget2019pic.twitter.com/nsBhzd2ki3